Hamburger s kozím syrom
- 500 g mletého mäsa
- morská soľ v mlynčeku Kania
- čierne korenie v mlynčeku Kania
- olivový olej Primadonna
- čerstvý rozmarín
- 250 g majonézy Mikado
- 1 hrsť sušených paradajok v oleji Baresa
- 1 lyžica sterilizovaných kapár Freshona
- 6 sedliackych žemlí
- 70 g šalátu insalatina
- 1 zväzok lahôdkovej cibuľky
- 1 štipľavá paprička
- 100 g kozieho syra Chêne d´argent
POSTUP
POTREBUJEME
- 2 grilovacie panvice
- špáradlá alebo špajdle
Mäso
Mäso osolíme, okoreníme, pridáme k nemu pár kvapiek olivového oleja a nadrobno nasekaný rozmarín. Dôkladne premiešame. Z mäsovej zmesi vytvarujeme 6 fašírok. Rozpálenú grilovaciu panvicu pokvapkáme olivovým olejom a hamburgerové mäso na ňom opečieme z oboch strán do zlatohneda tak, aby zostalo v strede šťavnaté.
Majonéza
Majonézu zmiešame s nadrobno nasekanými sušenými paradajkami a celými kaparami. Ochutíme štipkou soli a korenia. Dôkladne premiešame.
Hamburgery
Sedliacke žemle prekrojíme a opečieme ich dozlatista na druhej grilovacej panvici s trochou olivového oleja. Spodnú aj vrchnú časť žemle potrieme majonézou. Na spodnú časť položíme lístky insalatiny, na ne lahôdkovú cibuľku a štipľavú papričku (z ktorej sme odstránili semienka) nakrájané na tenké prúžky, opečené mäso a kúsok kozieho syra. Prikryjeme vrchnou časťou žemle a spojíme špáradlom.
Tip: Ak nemáte radi výraznú chuť kozieho syra, môžete ho nahradiť napríklad cheddarom alebo ementálom.